 Utafiti wa hivi karibuni uliofanywa na jarida la afya la ‘The Lancet’ umefichua kuwa hakuna kiasi cha pombe ambacho ni salama kwa afya.Utafiti huo ambao umeripotiwa na shirika la BBC umeelezwa kulenga kuunga mkono tafiti zilizopita zinazoonesha madhara ya matumizi ya vileo hata kama ni kwa kiasi kidogo.Watafiti walioshiriki utafiti huo wameeleza kuwa unywaji wa pombe kidogo unaelezwa kusaidia kukinga magonjwa ya moyo lakini hata hivyo hatari ya kupata magonjwa inapita ile ya kuzuia magonjwa ya moyo.Utafiti huo ambao ulichunguza watu wenye umri wa kati ya miaka 15 na 95 ulilingalisha wanaotumia na wasiotumia vilevi pamoja na wanaokunywa chupa moja ya kilevi kwa siku.Waligundua kuwa kati ya watu hao 100,000 waliofanyiwa uchunguzi, 914 walipata magonjwa ya saratani kutokana na kunywa kinywaji mara moja chenye kilevi kila siku.